Marina South Pierin metroasema

Marina South Pier on Singaporen Mass Rapid Transit -metrojärjestelmän North South Linen pääteasema lähellä Marina Bayn risteilysatamaa Singaporen keskusta-alueella. Se avattiin 23. marraskuuta 2014. Asema on yhteydessä Marina South Pierin satamaan. Historia North–South Line, Singaporen ensimmäinen MRT-linja, avattiin vaiheittain vuosina 1987–1989 ja päättyi Marina Bayn asemalle. Vuoden 2008 Land Transport Master Plan-suunnitelmassa Land Transport Authority (LTA) ilmoitti linjan 1 kilometrin pituisesta laajennuksesta Marina Baysta eteenpäin. Linja ulottuisi Marina Baystä yhdelle uudelle asemalle, ja tarjoaisi yhteyden alueen tuleviin kehityshankkeisiin sekä Marina South Cruise Centreen. Asema nimettiin väliaikaisesti Marina Pieriksi. Sopimus Marina Pierin aseman ja siihen liittyvien tunnelien suunnittelusta ja rakentamisesta myönnettiin Samsung C&T Corporationille joulukuussa 2009. Laajennuksen rakentaminen alkoi samassa kuussa ja sen odotettiin valmistuvan vuoteen 2014 mennessä. Rakennustöiden aikana, 8. elokuuta 2012, bangladeshilainen työntekijä menehtyi purkaessaan tukirakennetta, joka oli osa maata tukevaa rakennetta. Työntekijä oli yhden palkin päällä, joka oli vielä kiinni toisessa palkissa, jota nostettiin nosturilla. Sekä mies että palkki putosivat, kun se irtosi. Palkki murskasi työntekijän. 15. elokuuta 2014 liikenneministeri Lui Tuck Yew vieraili asemalla ja ilmoitti Thomson Linen ja Eastern Region Linen yhdistämisestä Thomson–East Coast Lineksi. Asema avattiin 23. marraskuuta 2014. Lähteet Aiheesta muualla Kuvia tai muita tiedostoja aiheesta Marina South Pierin metroasema Wikimedia Commonsissa Marina South Pierin metroasema Singaporen liikennelaitoksen sivuilla (englanniksi)